paragraph_text: "Live to Tell" je pop balada i prvi singl američke pjevačice Madonne s trećeg studijskog albuma True Blue. Pjesma je bila namijenjena za film Fire with Fire, ali su pjesmu pokazali Madonni koja je odlučila uzeti pjesmu za film njenog tadašnjeg supruga Sean Penna At Close Range. Pjesma je izdana početkom 1986. pod Sire Recordsom. Osim na albumu, pjesma se kasnije pojavila na kompilacijama najvećih hitova The Immaculate Collection (1990.) i Celebration (2009.) te na kompilaciji najvećih balada Something to Remember (1995.).